Avertizare ANM: Cod galben de ploi abundente în 27 de județe.
O atenţionare Cod galben de ploi abundente a fost emisă de ANM. Avertizarea începe de sâmbătă după-amiază și se va încheia duminică, la ora 23:00. Codul galben de ploi abundente este valabil pentru 27 de județe.
Administrația Națională de Meteorologie (ANM) a emis o atenţionare Cod galben de ploi abundente care va afecta total sau parţial, începând de sâmbătă după-amiaza, 27 de judeţe.În intervalul 28 august, ora 15:00 – 29 august, ora 23:00, vor fi averse, descărcări electrice, intensificări ale vântului, vijelii şi izolat grindină în Oltenia, sudul Banatului, nord-vestul Munteniei, Maramureş, Transilvania, la munte şi local în Moldova.De asemenea, ploile vor avea şi caracter torenţial, iar cantităţile de apă vor depăşi, în intervale scurte de timp sau prin acumulare, 25 – 55 litri/mp, îndeosebi în zonele de deal şi de munte.Codul galben va marca următoarele județe: Maramureş, Bistriţa-Năsăud, Suceava, Botoşani, Cluj, Mureş, Harghita, Covasna, Braşov, Sibiu, Alba, Hunedoara, Vâlcea, Argeş, Dâmboviţa, Olt, Dolj, Gorj, Caraş-Severin. Parţial se vor afla sub Cod galben de ploi şi judeţele Neamţ, Bacău, Vrancea, Buzău, Prahova, Timiş, Arad şi Bihor.